  Виталий Пронин Туэ понна нырысьёсыз пӧлын сӥё-дано усьтэмын Дэри ёросысь Октябрьской каргуртын нылпи сад. Анай-атайёсынызы, песянай-песятайёсынызы ӵош корка пыронэ лыктӥзы покчиос но - нылпи садлэн вуоно кузёосыз.Дэри ёросысь дышетонъя управлениен кивалтӥсь Наталья Краснопёрова верамъя, та черкогуртын 400 пала тэшкылиос будо. Нош нылпи сад татчыозь одӥг гинэ вал. Путёвкалы черодын сылӥсьёс ог 280 пала, пӧлысьтызы 129-эз - яслие. Соин ик та корка пырон - туж кема возьмам маке. Бен, сад чакламын 60 интылы гинэ...Но шумптотон таин уз йылпумъяськы, пе. Октябрь каргуртлы сюрес сьӧрын гинэ паськыт пуксиз ни Ижлэн «Полесье» микрорайонэз. Трос этажъем улоно коркаосын артэ отын ӝужа эшшо одӥгез нылпи сад. Соиз чакламын 190 интылы. Озьы матысь аръёсы Октябрьысь вань тэшкылиос быгатозы ӵукналы быдэ нылпи садэ вамыштыны.Пусйыны кулэ, берло 5 ар ӵоже Дэри ёросын улӥсьёслэн лыдзы йылэ, нуныос тросгес вордско. Соин ик нылпи садъёсы черодъёс медаз кылдэ шуыса, отын эшшо но корка пыронъёс луозы на. Озьы матысь дыре 2 нылпи сад ӝужаны кутскоз ёрос центрын, одӥгез - Первомайской каргуртын.Сергей ЗахаровТуспуктэмез: myudm.ru Теги: Дэри Нылписад  